CELEX: 62008CA0155
Language: et
Date: 2009-06-11 00:00:00
Title: Kohtuasi C-155/08: Euroopa Kohtu (neljas koda) 11. juuni 2009 . aasta otsus (Hoge Raad der Nederlanden Den Haagi (Madalmaad) eelotsusetaotlus) — X (C-155/08), E. H. A. Passenheim-van Schoot (C-157/08) versus Staatssecretaris van Financiën (Teenuste osutamise vabadus — Kapitali vaba liikumine — Kapitalimaks — Tulumaks — Hoius muus liikmesriigis kui elukohaliikmesriik — Deklaratsiooni esitamata jätmine — Tähtaeg maksu ümberarvutamiseks — Maksu ümberarvutamise tähtaja pikendamine väljaspool elukohaliikmesriiki asuva vara puhul — Direktiiv 77/799/EMÜ — Liikmesriikide pädevate asutuste vastastikune abi otsese ja kaudse maksustamise valdkonnas — Pangasaladus)

1.8.2009   
            
            
               ET
            
            
               Euroopa Liidu Teataja
            
            
               C 180/17
            
         Euroopa Kohtu (neljas koda) 11. juuni 2009. aasta otsus (Hoge Raad der Nederlanden Den Haagi (Madalmaad) eelotsusetaotlus) — X (C-155/08), E. H. A. Passenheim-van Schoot (C-157/08) versus Staatssecretaris van Financiën
   (Kohtuasi C-155/08) (1)
   
   (Teenuste osutamise vabadus - Kapitali vaba liikumine - Kapitalimaks - Tulumaks - Hoius muus liikmesriigis kui elukohaliikmesriik - Deklaratsiooni esitamata jätmine - Tähtaeg maksu ümberarvutamiseks - Maksu ümberarvutamise tähtaja pikendamine väljaspool elukohaliikmesriiki asuva vara puhul - Direktiiv 77/799/EMÜ - Liikmesriikide pädevate asutuste vastastikune abi otsese ja kaudse maksustamise valdkonnas - Pangasaladus)
   2009/C 180/28
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden Den Haag
   
      Põhikohtuasja pooled
   
   
      Hageja: X (C-155/08), E. H. A. Passenheim-van Schoot (C-157/08)
   
      Kostja: Staatssecretaris van Financiën
   
      Kohtuasja ese
   
   EÜ artiklite 49 ja 56 tõlgendamine — Liikmesriigi poolt residendi sellise tulu (kapitalitulu) maksustamine, mida hoiustatakse teises liikmesriigis asuvas krediidiasutuses — Elukohajärgses liikmesriigis deklaratsiooni esitamata jätmine — Siseriiklikud õigusnormid, mis kehtestavad maksu ümberarvutamisele 12 aasta pikkuse tähtaja teisest liikmesriigist pärineva tulu puhul ning 5 aasta pikkuse tähtaja liikmesriigist pärineva tulu puhul — Proportsionaalne rahatrahv — Liikmesriigis, kust pärineb tulu, kehtiva pangasaladuse mõju
   
      Resolutsioon
   
   
               1.
            
            
               EÜ artikleid 49 ja 56 tuleb tõlgendada nii, et nendega ei ole vastuolus see, et juhul, kui hoiuseid ja neist saadavat tulu on varjatud nimetatud liikmesriigi maksuhalduri eest, kellel ei ole nende olemasolu kohta mingeid andmeid, mis võimaldaksid uurimist algatada, kohaldab liikmesriik vara asumise korral teises liikmesriigis pikemat maksu ümberarvutamise tähtaega, kui siis, kui see vara asub esimeses liikmesriigis. Selles osas ei oma tähtsust see, et nimetatud teises liikmesriigis kehtib pangasaladus.
            
         
               2.
            
            
               EÜ artikleid 49 ja 56 tuleb tõlgendada nii, et juhul kui liikmesriik kohaldab teises liikmesriigis asuva vara puhul pikemat maksu ümberarvutamise tähtaega kui esimeses liikmesriigis asuva vara puhul ja kui seda välismaist vara ja sellest saadavat tulu on varjatud esimese liikmesriigi maksuhalduri eest, kellel ei ole nende olemasolu kohta mingeid andmeid, mis võimaldaksid uurimist algatada, ei ole nende artiklitega vastuolus see, kui rahatrahv selle välismaise vara ja tulu varjamise eest arvutatakse proportsionaalselt selle pikema ajavahemiku alusel ümberarvutatud maksu summaga.
            
         
      (1)  ELT C 158, 21.6.2008.
   
      ELT C 171, 5.7.2008.